संघर्ष के बाद मिली आजादी : रामजी
गोहाना | बीपीएसमहिला विवि, खानपुर कलां में मंगलवार को भारतीय लोकतंत्र के 70 वर्ष विषय पर सेमिनार का आयोजन किया गया। सेमिनार में दयाल सिंह कॉलेज, करनाल के पूर्व प्राचार्य प्रो.रामजीलाल ने स्वतंत्रता संग्राम पर प्रकाश डाला और बताया कि किस तरह से अंग्रेजों से लड़ाई लड़कर आजादी प्राप्त की थी।प्रो. रामजीलाल ने कहा कि देश को आजादी दिलाने में महात्मा गांधी, नेहरू, भगत सिंह ने अह्म भूमिका निभाई। स्वंत्रता संग्राम में पुरुषों के साथ-साथ महिलाओं ने भी बढ़ चढ़ कर भाग लिया। लंबे संघर्ष के बाद हमें आजादी मिली। बाद में हिन्दू और मुसलमानों के विवाद की वजह से आजादी के समय भारत का विभाजन हो गया था। उन्होंने बताया कि आजादी के बाद से आज तक भारत का लोकतंत्र सुचारू रूप से काम कर रहा है। आज हमारे सामने गरीबी, बेरोजगारी, अनपढ़ता, सांप्रदायकवाद जातिवाद जैसी समस्यां है। इनके समाधान के लिए सभी को मिलकर कार्य करना होगा। कार्यक्रम की अध्यक्षता डॉ.अशोक वर्मा ने की।
bho_Deva hin_Deva